Mandat ta' Inibizzjoni Numru 1884/2018/1 LM MALTA QORTI ĊIVILI PRIM'AWLA ONOR. Illum il-5 ta' Diċembru, 2018 Mandat ta' Inibizzjoni Numru: 1884/2018/1 LM Inġinier Joseph Borg Buttigieg (ID numru 38590G) vs. Il-Kummissjoni għas-Servizz Pubbliku, is-Segretarju Permanenti fil-Ministeru għal Għawdex Rat ir-Rikors tar-rikorrent l-inġinier Joseph Borg Buttigieg (K.I. 38590G) (minn issa 'l quddiem "ir-rikorrent"), li ġie ppreżentat fl-20 ta' Novembru, 2018, li jgħid: Illi l-esponenti, sabiex jikkawtela d-drittijiet tiegħu, jixtieq iżomm lill-intimati jew min minnhom milli jkomplu bil-proċess tal- u għall-ħatra ta' Assistent Direttur (Public Cleansing) fid-Direttorat għal Proġetti u Żvilupp fil-Ministeru għal Għawdex (MR/MG Qrati tal-Ġustizzja Paġna 1 minn 37 Mandat ta' Inibizzjoni Numru 1884/2018/1 LM No. 7/2018), fi ħdan il-Ministeru għal Għawdex, liema proċess illum jinsab fl-istadju tal-petizzjoni quddiem l-intimata Kummissjoni għas-Servizz Pubbliku, u dan peress illi r-rikorrent qed jiġi preġudikat fid-drittijiet sħaħ tiegħu ta' fair hearing u equality of arms fil-proċess ta' petizzjoni kif kondott quddiem il-Kummissjoni għas-Servizz Pubbliku, liema proċess qed isir ukoll bi ksur tar-regolamenti li jirregolaw l-istess proċess, u dan anke billi dan il-Mandat jiġi milqugħ provviżorjament, u dan kollu bi preġudizzju għar-rikorrent. FATTI FIL-QOSOR: 1. Illi l-esponent applika għal Post ta' Assistent Direttur (Public Cleansing) fid- Direttorat għal Proġetti u Żvilupp fil-Ministeru għal Għawdex wara illi ħarġet sejħa fil-Gazzetta tal-Gvern HR/MG/no.7/2018; Illi ġie ppubblikat ir-riżultat tal-istess proċess ta' għażla u l-esponent ġie fit-tieni post minn fost disa' kandidati, u dan kollu wara illi selection board ikkonduċa l- proċess tal-għażla; Illi s-selection board kien presedut minn John Forbes u kellu jservu fuq il-Bord lil Mario Forbes u Joseph Saydon bħala membri; Illi bejn l-ewwel kandidat klassifikat u l-esponent, id-differenza ta' marki hija ta' żewġ punti, meta l-marki huma minn 200 punt, l-ewwel klassifikat ġab 145 u l- esponent ġab 143 (Dok. A); Illi kif kien dritt tal-esponent skont ir-regolamenti, huwa ressaq petizzjoni quddiem l-intimata Kummissjoni għas-Servizz Pubbliku nhar l-24 ta' Settembru, 2018 (Dok. B), u hemmhekk, ressaq il-lanjanzi tiegħu fir-rigward tar-riżultat pubblikat; Illi b'email tas-17 ta' Ottubru, 2018 (Dok. C), il-Kummissjoni għas-Servizz Pubbliku għarrfet lill-esponent b'dak illi l-Bord tal-Għażla kien ikkummenta in segwitu għal petizzjoni tal-istess esponent u talbet lill-istess esponent sabiex jagħmel kummenti ulterjuri fi żmien hemmhekk stabbilit; Illi l-esponent hekk għamel u dan permezz ta' ittra mibgħuta għan-nom tiegħu l-esponent talab hemmhekk, datata 22 ta' Ottubru, 2018 (Dok. Qrati tal-Ġustizzja Paġna 2 minn 37 Mandat ta' Inibizzjoni Numru 1884/2018/1 LM partikolarment in vista ta' dak li kien ikkummenta l-Bord tal-Għażla, sabiex jingħata aċċess għall-file mertu ta' din l-għażla; Illi minflok aċċess għall-file, huwa ngħata ittra u/jew email (Dok. E) li biha ġie mogħti żmien qasir ta' ħamest ijiem utili sabiex jirrispondi, imma fuq kollox u l- agħar, illi huwa ma ngħatax aċċess għal file, imma biss ġie provdut bin-noti meħuda fir-rigward tal-esponent mill-Bord tal-Għażla waqt l-intervista; Illi l-esponent iħoss illi dan huwa mhux biss insult, imma ksur lampanti tad- drittijiet tiegħu illi qegħin fuq kollox jippreġudikawh fid-dritt tiegħu illi jkollu kull opportunità kif trid il-liġi, kemm miktuba u kif ukoll dik imsejsa fuq il-prinċipji tal- ġustizzja naturali, milli jkollu smigħ xieraq, ġust u fair; PRINĊIPJU ĠENERALI L-artiklu 3 tal-Leġislazzjoni Sussidjarja Kost. 01 (Regolamenti Ġenerali tal- Kummissjoni dwar is-Servizz Pubbliku), jistipula: Fit-twettiq tal-funzjoni tagħha, il-Kummissjoni għandha: (a) Tfittex li żżomm standard għoli ta' kompetenza, effiċjenza u integrità fis-servizz (b) Tħares il-prinċipji tal-ġustizzja, ekwità, mertu, ugwaljanza ta' opportunitajiet, imparzjalità u libertà minn diskriminazzjoni, patroċinju u favoritiżmu. Mhux ser issegwi argumentazzjoni dwar min għandu jġib l-aktar marki u/jew dwar il-varjazzjoni tal-marki tar-rikorrent o meno – dak jitħalla għall-aħjar ġudizzju tal-PSC una volta illi l-proċess ma jkunx ivvizzjat minn lanzjanzi serji li jwasslu għal proċess żbaljat bi ksur tad-drittijiet tal-mittent. Huwa fir-rigward ta' dan illi ser jitressqu s-segwenti fatti u argumenti. DRITT GĦALL-INFORMAZZJONI/AĊĊESS TAL-ATTI Illi r-rikorrent, talab lill-Kummissjoni PSC sabiex jara l-marki ottenuti mill-kandidati l-oħra partikolarment wara illi jirriżulta illi appuntu fil-proċess tal-petizzjoni, il- Bord tal-Għażla li qed jiddefendi r-riżultat wara l-petizzjoni, qiegħed jagħmel dan (a) bil-vantaġġ illi għandu quddiemu l-marki u n-noti kollha tal-kandidati kollha fil- proċess, u (b) evidentement hu ċar illi allura, hu jew mhux proċess avversarju dan Qrati tal-Ġustizzja Paġna 3 minn 37 Mandat ta' Inibizzjoni Numru 1884/2018/1 LM quddiem il-PSC, żgur illi l-iċken ħaġa illi għandu jkollu dritt għaliha l-petitioner sabiex ikun lilu garantit proċess ekwu u ġust, imsejjes kif iridu r-regolamenti, ossia b'ħarsien lejn il-prinċipji tal-ġustizzja naturali, huwa d-dritt illi jkollu aċċess għall- file intier. Anke hawnhekk u fuq dan il-punt, il-Qrati tagħna ġia kienu ċari: "għalkemm mad-daqqa t'għajn ma jidhirx illi l-proċess jista' jiġi kklassifikat bħala l- adversary proceeding, madankollu min opportunità illi jippreżenta l-ilment tiegħu bl-aħjar mod. Inkella x'inhu l-iskop li kandidat jingħata rimedju? Dan jista' jagħmlu biss jekk jingħata aċċess għad-dokumenti kollha relatati mal-proċess tal-għażla u mal-petizzjoni.1" il-petizzjoni għandu jingħata jagħmel Imma huwa minnu wkoll l-Liġi Sussidjarja Kost. 05 (Regolamenti tal- Kummissjoni dwar is-Servizz Pubbliku dwar il-ħatriet) allura lex specialis, fl- artikolu 24(4) tagħha, tirrikjedi illi petizzjoni minn applikant taħt dan ir- regolament ma tiġix ikkunsidrata sakemm l-applikant ma jindikax b'mod ċar u speċifiku r-raġunijiet għaliex jaħseb li d-deċiżjoni tal-Bord tal-għażla ma tirriflettix il-prinċipju ta' mertu; Ulterjorment, illi l-Artikolu 36 tal-istess Liġi Sussidjarja jistipula illi ma jistax ikun hemm pubblikazzjoni jew żvelar ta' informazzjoni li tkun ħarġet mill-proċessi ta' għażla, u li tappartjeni għal individwi sakemm dik il-pubblikazzjoni jew żvelar ma tkunx neċessarja għal għan uffiċjali leġittimu konness mal-proċess ta' għażla, sottomissjonijiet jew petizzjonijiet; Illi jiġu umilment sottomess mill-ewwel, illi l-esponent talab għall-marki tat-terzi kandidati l-oħra, appuntu għal għan uffiċjali leġittimu, ossia sabiex jintavola il- petizzjoni tiegħu "b'mod ċar u speċifiku" kif trid il-liġi, u sabiex, ukoll kif trid il-liġi, iressaq f'dan il-proċess, petizzjoni u sottomissjonijiet kif titlob il-liġi, 1 Digriet tal-PA għal Mandat ta' Inibizzjoni 128/2017 AE – Dr. Stephanie Morana vs. Kummissjoni għas-Servizz Pubbliku (01.10.2017) (para. Qrati tal-Ġustizzja Paġna 4 minn 37 Mandat ta' Inibizzjoni Numru 1884/2018/1 LM Dan qed jiġi lilu mċaħħad b'mod inġust u illeċitu – u dak li trid il-liġi, ossia, it- trasparenza, qed jiġi oskurat, niente di meno, mill-istess Kummissjoni intimata. Illi t-talba ta' petitioner fi proċess ta' petition quddiem il-PSC hija ċertament leġittima u taqa' fid-definizzjoni ta' "uffiċjali leġittimu" kif fuq kollox determinat u stabbilit anke minn din l-Onorabbli Qorti f'okkażjoni oħra, meta qalet: "… Il-Qorti tqis li t-talba tar-rikorrent taqa' taħt din id-dispożizzjoni. Wara kollox hi talba li saret fil-kors tal-petizzjoni u li saret lill-Kummissjoni fit-termini tal-liġi."2 Illi kif jirriżulta anke mir-regolamenti su ċitati, il-prinċipju tal-mertu huwa punt determinanti. L-esponent qed iressaq din il-petizzjoni għaliex jidhirlu illi dan ir- riżultat ma jirriflettix il-prinċipju tal-mertu." Din l-Onorabbli Qorti ġia esprimiet ruħha fir-rigward meta qalet: "Il-Qorti ma taqbel xejn mal-intimati (ukoll PSC f'dawn il-proċeduri) li r-rikorrent għandu biss dritt isostni illi huwa kellu jingħata aktar marki għoljin u mhux jilmenta dwar il-marki li ġab ħaddieħor. Mhux hekk jirriżulta mir-regolamenti. Ladarba l-ħatra għandha tkun fuq il-prinċipju ta' mertu, il-proċess kollu quddiem il-Kummissjoni hu proprju biex isir stħarriġ dwar jekk il-kandidat magħżul huwiex l-aktar kandidat adatt minn dawk li applikaw għal ħatra. Ovvjament fl-eżerċizzju li kellu jagħmel il-bord tal-għażla, hemm aspetti soġġettivi. Però, f'dan ir-rigward jipprovdi regolament 19. "… jekk ir-rikorrent mhux ser jingħata t-tagħrif, ser isofri preġudizzju fil-proċess ta' petizzjoni għaliex ser ifisser li mhux ser jingħata aċċess għal tagħrif lilu essenzjali biex isaħħaħ it-teżi tiegħu li r-riżultat ma jirriflettix il-prinċipju tal-mertu."3" Illi din il-linja ta' ħsieb ġiet ikkonfermata anki f'Digrieti oħra ta' din l-Onorabbli Qorti f'atti ta' Mandati ta' Inibizzjoni oħra, anke jekk għar-raġunijiet tagħhom, dawk it-talbiet tal-ħruġ ta' mandati ma ntlaqgħux.4 2 Digriet tal-PA għal Mandat ta' Inibizzjoni 1289/2017 AE – Dr. Stephanie Morana noe vs. Kummissjoni għas-Servizz Pubbliku (01.10.2017) (para. 3 Digriet tal-PA għal Mandat ta' Inibizzjoni 1289/2017 AE – Dr. Stephanie Morana noe vs. Kummissjoni għas-Servizz Pubbliku (01.10.2017). 4 997/18 JRM – Dr. Johann Elsdon vs. Kummissjoni għas-Servizz Pubbliku et. Qrati tal-Ġustizzja Paġna 5 minn 37 Mandat ta' Inibizzjoni Numru 1884/2018/1 LM 21. "......il-Kummissjoni trid tħares il-prinċipji ta' smigħ xieraq u tagħti lill-istess konkorrent kull faċilità ta' aċċess għat-tagħrif kollu li jkun jinsab fil-proċess tal- għażla, magħdud tagħrif dwar konkorrenti oħra."5 Illi r-rikorrent, fis-sottomissjonijiet tiegħu lill-PSC kien espliċitu u ċar fuq il-mod kif il-jeddijiet tiegħu qed jiġu leżi fir-rigward tal-fatt illi huwa ma ngħatax il-marki tal- kandidati l-oħra għal liema osservazzjonijiet u lanjanzi, l-intimati ma taw l-ebda rimedju, anzi, għall-preċiżjoni jingħad biss illi ngħata n-notamenti tal-Bord tal- Għażla fir-rigward tiegħu stess. Bħal dak li qallu, x'iseħħ waqt l-interview tiegħu stess hu ma jafux. Tassew insult għall-intelliġenza tal-esponent. NUQQAS TA' TRASPARENZA U NUQQASIJIET OĦRA FIL-PROĊESS TAL-GĦAŻLA Illi l-proċess ta' petizzjoni quddiem il-PSC huwa vizzjat għar-raġunijiet hawn fuq mogħtija huwa għalhekk stabbilit. Imma tajjeb jingħad ukoll illi anke l-proċess tal- għażla fih innifsu huwa vvizzjat. Jinħtieġ illi l-PSC tieħu konjizzjoni anke ta' numru ta' fatturi oħra illi għandhom iwasslu għal kanċellament tar-riżultat u l-proċess li wassal għar-riżultat huwa evidenti, imma dan il-PSC qed tinjora illi tagħmlu u trid illi tibqa' għaddejja bil- proċess tal-petizzjoni mingħajr ma tikkonsidra r-raġunijiet għan-nuqqas ta' trasparenza u n-nullità tal-proċess. Marka minn 200 Fil-każ in eżami, u bbażat purament fuq ir-rużultat pubblikat li jindika illi kienu disgħa l-kontendenti (6 jgħaddu u tlieta jfallu), il-kandidati huma disgħa. Mela ai termini tar-regolamenti, tal-Manual, ir-range tal-marki kellha tkun bejn 0 u 100. Nonostante dan, jirriżulta illi r-range tal-marki kienet 0-200, tant illi r-rikorrent ottjena 143 minn 200 marka. 5 1737/17 JRM – Geoffrey Marsham vs. Kummissjoni għas-Servizz Pubbliku et. Qrati tal-Ġustizzja Paġna 6 minn 37 Mandat ta' Inibizzjoni Numru 1884/2018/1 LM Illi dan, fl-ewwel lok, jista' jagħmel null il-proċess u r-riżultati għaliex ma jirrispettax il-manual u r-regolamenti u fit-tieni lok ma hemmx dubbju illi l-effetti preġudizzjali fuq ir-rikorrent huma illi fejn intilfu l-marki mill-esponent u fejn iggwadanja l-kontendent li ġie l-ewwel setgħu kienu jvarjaw li kieku l-marki, kif suppost, kienu fir-range 0-100. Id-distakk bejn il-kontentendi hekk, ibbażata fuq 200, huwa ta' żewġ marki (meta se mai, all things being equal – imma biss għall- grazzja tal-argument), in effetti d-differenza hija biss ta' marka. Illi allura, fil-kuntest ta' dan kollu, mhux neċessarju illi jkun hemm skrutinju akkurat u speċifiku f'dan il-każ. Minn dak magħmul sa issa mill-PSC, umilment sottomess, ma jirriżulta minn imkien illi qed tagħmel dak minnha mitlub mir- regolamenti; Anzi, jingħad iżjed – illi jekk il-petitioner irid ikun, kif għandu jkun il-każ, parteċipi fi proċess ta' skrutinju aktar rigoruż, jispetta ferm aktar allura illi huwa jingħata aċċess sħiħ għall-file u l-opportunità sħiħa u kompluta illi huwa jiddefendi ruħu; Fil-kuntest l-Onorabbli Qorti ġie kellha opportunità illi tesprimi ruħha f'atti simili għal dan u qalet: "Din il-materja għandha ovvjament tiġi ttrattata quddiem il-Kummissjoni, għalkemm hi ċirkostanza li tkompli ssaħħaħ il-fehma tal-Qorti li r-rikorrent għandu jingħata aċċess għall-inkartament kollu relatat mal-proċess tal-għażla u l-petizzjoni."7 Illi għalhekk, il-mertu tal-Mandat odjern, mhux jekk ir-rikorrent ġabx biżżejjed marki, jekk ir-rikorrenti jistħoqqlux aktar marki, jekk ir-rikorrent jistħoqqlux riżultat aħjar. Dak huwa anċillari. F'dan l-istadju, dak li qed jilmenta minnu hawnhekk ir-rikorrenti huwa illi fil- proċess ta' petizzjoni quddiem il-Kummissjoni għas-Servizz Pubbliku, proċess mogħti lilu bid-dritt u bil-liġi, proċess regolat bil-liġi kif hawn fuq indikat, L-UNIKA OPPORTUNITÀ MOGĦTIJA LIL KANDIDAT BIEX JIKKONTESTA RIŻULTAT, il-Kummissjoni qed tapplika l- 7 Digriet tal-PA għal Mandat ta' Inibizzjoni 128/2017 AE – Dr. Stephanie Morana vs. Kummissjoni għas-Servizz Pubbliku (01.10.2017). Qrati tal-Ġustizzja Paġna 7 minn 37 Mandat ta' Inibizzjoni Numru 1884/2018/1 LM provvedimenti tal-manual u l-liġi kif u meta trid u jaqblilha, ħaġa fiha nnifisha ġia skorretta, iżda ukoll, billi u meta tagħmel dan, il-Kummissjoni qed tonqos u tippreġudika lir-rikorrent għax qed tagħlaq għajnejha għall-irregolaritajiet kollha li kien hemm fil- proċess tal-għażla, u qed iċċaħħad lir-rikorrenti mid-drittijiet tiegħu: a) Għax mhux qed ikun f'pożizzjoni li jressaq l-aqwa sottomissjonijiet u difiża, inoltre kif trid il-liġi; b) Għaliex filwaqt illi huwa qed jopponi r-riżultat u jixtieq illi jkollu l-informazzjoni kollha biex jipprova illi fuq il-prinċipju tal-mertu, huwa jistħoqqlu riżultat aħjar, min qed jiddefendi l-istess riżultat quddiem il-Kummissjoni (is-selection board) qiegħed vantaġġjat; u Illi t-talbiet magħmula mill-esponent lill-Kummissjoni sabiex huwa jressaq l-aħjar difiża u sottomissjonijiet tiegħu, inkluż material facts, jiġu miċħuda mingħajr ebda raġuni, wisq anqas raġuni ġustifikata; Dan kollu ċertament illi ma jirrendux il-proċess ekwu, ġust, imparzjali, kompetenti u trasparenti kif trid il-liġi, u ċertament illi ma jirrendix l-operat tal-Kummissjoni f'dan il- proċess tar-rikorrrenti wieħed ta' standard għoli ta' kompetenza, effiċjenza u integrità, ukoll kif trid il-liġi. Oltre dan ivvizzjat bi ksur tad-drittijiet fundamentali tar-rikorrenti, aktar u aktar meta huwa evidenti, anke fuq livell prima facie, illi hemm ksur lampanti tal-liġi u tar-regolamenti u tal-manual fil-proċess kollu tal-għażla illi l-Kummissjoni intimata għandha dritt illi tistħarreġ, imma minflok, tagħlaq għajnejha. Aktar u aktar meta l-Kummissjoni ġa nfetħulha għajnejha b'digrieti ta' din l-Onorabbli Qorti f'atti ta' Mandati ta' Inibizzjoni oħra identiċi jew simili għal dan iżda l-Kummissjoni twebbes rasha. isir wieħed l-proċess Illi għalhekk il-preġudizzju li qed isofri l-mittenti huwa dak illi mhux qed jiġi ttrattat skont il-liġi u b'rispett lejn id-drittijiet kemm kostituzzjonali tiegħu ta' smigħ xieraq u equality of arms, imma wkoll, id-drittijiet tiegħu, mogħtija lilu mhux mill-manwal u mil-liġi, bil- konsegwenza ċara illi jekk jitlef l-opportunità illi jressaq id-difiża tiegħu fil-proċess tal- petition, din l-opportunità jkun tilifha darba għal dejjem. Illi m'hemmx dubju illi almenu, fuq livell prima facie, ir-rikorrent għandu jedd illi jikkawtela d-drittijiet tiegħu sabiex il-pożizzjoni tiegħu ma titgħarraqx u sabiex isir l- istħarriġ kollu li hemm bżonn mill-qorti li għandha tiddeċiedi l-mertu dwar il-fondatezza ta-każ tiegħu u dwar kwalsiasi difiża li jistgħu jagħtu l-intimati. Għax it-tkomplija tal- proċess quddiem il-Kummissjoni għas-Servizz Pubbliku, vizzjat kif inhu għar-raġunijiet hawn elenkati, jekk jibqa' għaddej, bi ksur tad-drittijiet tar-rikorrenti u ukoll bi ksur tal- provvedimenti tal-liġi kif hawn fuq spjegat, u li jwassal għal konferma tar-riżultat u l- Qrati tal-Ġustizzja Paġna 8 minn 37 Mandat ta' Inibizzjoni Numru 1884/2018/1 LM konsegwenti ħatra tal-uffiċjali, ma hemmx dubju illi għandha effett dirett8 fuq ir- rikorrenti. Illi għalhekk din l-Onorabbli Qorti għandha tkun sodisfatta, bir-rikors ġuramentat għall- ħruġ ta' dan il-Mandat u d-dokumenti miegħu hawn annessi, illi jissussistu r-rekwiżiti tad- dritt prima facie; Illi kwantu l-isproporzjon tal-preġudizzju, din l-Onorabbli Qorti ma għandux ikollha dubbju illi jekk u fl-eventwalità illi jintlaqa' dan il-Mandat, l-intimati jew min minnhom mhux ser iġarrab preġudizzju sproporzjonat u superjuri għal dak tar-rikorrenti. Biżżejjed jingħad illi dan il-post ilu vakanti mis-sena 2006 u għal dan iż-żmien kollu, l-istess rikorrenti kien officer in charge tal-Cleansing f'Għawdex, u jibqa' jaqdi d-dmir tiegħu f'dan il-kuntest għal kemm ikun neċessarju ż-żmien. Ċertament illi dritt sagrosant u dritt uman bħal ma hu dak li jiġu, fi proċess bħal dak quddiem il-Kummissjoni għas-Servizz Pubbliku, li fuq kollox hija entità Kostituzzjonali, salvagwardjati d-drittijiet ta' min qed ifittex ġustizzja, u l-opportunità illi l-Qrati tagħna jissindakaw aktar fil-profond dak li qed jirriżulta prima facie illi huwa leżjoni tad-drittijiet tal-mittent u ksur tal-liġi fil-proċess li qed jiġi kondott mill-Kummissjoni għas-Servizz Pubbliku, jissupera kwalsiasi preġudizzju illi l-Kummissjoni intimata jew kwalsiasi intimat ieħor jista' jgħid illi ser isofri jekk il-Mandat jintlaqa'. Kwindi anke dan il-kriterju neċessarju għall-ħruġ ta' Mandat ta' Inibizzjoni bħal dan għandha tirriżulta sodisfatta. Illi petizzjoni magħmula għall-kontestazzjoni ta' ħatra fuq il-prinċipju tal-mertu ma tagħmlu ebda Qorti jew Tribunal ieħor – tagħmlu biss il-Kummissjoni intimata. Dan ifisser illi opportunità mitlufa f'dan l-istadju tal-proċess tal-għażla ma jista' qatt jerġa' jiġi u ma jista' qatt ikun irkuprat. Kif qalet din l-Onorabbli Qorti fid-digriet tagħha ġia diversi drabi hawn ikkwotat, "… il-fatt illi jista' jkollu jedd għad-danni, mhux rimedju adegwat. Ir- rimedju hu dak li jikkontemplaw ir-regolamenti, ċioe l-petizzjoni lill-Kummissjoni." U hekk hu – għaliex ebda danni ma jistgħu qatt jagħtu lir-rikorrenti l-opportunità illi jikkonkorri bil-ġust għal post illi jemmen li jista' jieħu." U għalhekk jingħad bir-rispett illi ebda stħarriġ ġudizzjarju fil-mertu quddiem organu ġudizzjarju ma jkun jiswa jekk il-proċess jibqa' għaddej. Għaliex dan huwa l-uniku proċess illi tikkontempla l-liġi – u huwa għalhekk dan il-proċess illi għandu jitmexxa mingħajr preġudizzju irriversibbli għar-rikorrenti petitioner. Huwa għalhekk illi qed jintalab il-ħruġ ta' Mandat ta' Inibizzjoni odjern, appuntu sabiex il-Kummissjoni ma tkomplix bil-proċess sakemm jiġi stabbilit mill-Qrati, b'eżami fil-mertu, jekk hemmx leżjoni tad-drittijiet tal- petitioner jew le. Għaliex jekk il-Kummissjoni tilħaq tagħti d-deċiżjoni tagħha, allura l- 8 Vide Digriet fl-atti tal-Mandat ta' Inibizzjoni Nru 147/2016 JZM: UHM et vs. Kummissarju tat-Taxxi Interni fuq materja simili. Qrati tal-Ġustizzja Paġna 9 minn 37 Mandat ta' Inibizzjoni Numru 1884/2018/1 LM uniku proċess addett bil-liġi sabiex konkorrent għal post pubbliku jittenta, ossia l-petition, ikun ormai ġie magħluq u ebda Qorti ma tkun tista', una volta proċess magħluq, twaqqaf tali proċess għax ikun mitmum u n-nuqqas lamentat ma jkun jista' qatt jitneħħa. Din l-Onorabbli Qorti hija ġentilment mitluba sabiex sakemm dan il-Mandat jiġi degretat b'mod definittiv, jogħġobha TILQA' PROVVIŻORJAMENT l-istess mandat. id-digriet tagħha tal-20 ta' Novembru, 2018 laqgħet ir-Rikors provviżorjament u rriservat li tipprovdi b'mod definittiv fi stadju ulterjuri, u dan ai termini tal-artikolu 875(2) tal-Kap. ir-Risposta tal-Kummissjoni għas-Servizz Pubbliku u tas-Segretarju Permanenti fil-Ministeru għal Għawdex, ippreżentata fis-26 ta' Novembru, 2018, li tgħid kif ġej: Illi din it-tweġiba qed issir b'ħarsien tad-digriet mogħti minn din l-Onorabbli Qorti tal-20 ta' Novembru 2018. Illi permezz ta' rikors għall-ħruġ ta' Mandat ta' Inibizzjoni, ir-rikorrenti qiegħed jitlob lil dina l-Onorabbli Qorti illi żżomm lill-intimati milli "jkomplu bil-proċess tal u għal ħatra ta' Assistent Direttur (Public Cleansing) fid-Direttorat għal Proġetti u Żvilupp fil-Ministeru għal Għawdex (MR/MG No. 7/2018) fi ħdan il-Ministeru għal Għawdex, liema proċess illum jinsab fl-istadju tal-petizzjoni quddiem l-intimata Kummissjoni għas-Servizz Pubbliku, u dan peress illi r-rikorrent qed jiġi preġudikat fid-drittijiet sħaħ tiegħu ta' fair hearing u equality of arms fil-proċess ta' petizzjoni kif kondott quddiem il-Kummissjoni għas-Servizz Pubbliku, liema proċess qed isir ukoll bi ksur tar-regolamenti li jirregolaw l-istess proċess, u dan anke billi dan il- Mandat jiġi milqugħ provviżorjament, u dan kollu bi preġudizzju għar-rikorrent". L-esponenti jissottomettu inibizzjoni hija infondata fil-fatt u fid-dritt kif ser jiġi muri. Ir-rekwiżiti legali sabiex ikun jista' jinħreġ mandat ta' inibizzjoni li t-talba tar-rikorrenti għall-ħruġ ta' mandat ta' Paġna 10 minn 37 Qrati tal-Ġustizzja Mandat ta' Inibizzjoni Numru 1884/2018/1 LM Illi qabel ma jiġu indirizzati l-fatti tal-każ, l-esponenti sejrin jgħaddu sabiex jagħmlu sottomissjonijiet fil-qosor dwar ir-rekwiżiti għall-ħruġ ta' mandat ta' inibizzjoni. Illi l-Artikolu 873 (1) u (2) tal-Kodiċi ta' Organizzazzjoni u Proċedura Ċivili (Kap. 12 tal-Liġijiet ta' Malta) jipprovdi illi: "(1) L-iskop tal-Mandat ta' Inibizzjoni huwa li jżomm persuna milli tagħmel kwalunkwe ħaġa li tista' tkun ta' preġudizzju għall-persuna li qed titlob il-mandat. (2) Il-Qorti m'għandhiex toħroġ tali mandat jekk ma tkunx sodisfatta li dak il- mandat huwa meħtieġ sabiex jitħarsu l-jeddijiet tar-rikorrenti, u li dak ir-rikorrent prima facie jidher li għandu dawk il-jeddijiet". Illi ġie wkoll ritenut illi mandat ta' inibizzjoni: "huwa mezz eċċezzjonali u mhux normali ta' provvediment legali u l-ħarsien li l-liġi timmira għalih fit-talba tal-parti rikorrenti huwa dak li, mingħajr il-ħruġ tal- Mandat, il-jedd li jista' jkollu jitneħħa darba għal dejjem u b'mod irrimedjabbli … It- tiftix li trid tagħmel il-Qorti huwa jekk, bl-għamil li minnu qiegħed jibża' r- rikorrenti, jistax jintilef darba għal dejjem jedd li l-istess rikorrent jidher li għandu filwaqt li ħareġ it-talba għall-ħruġ tal-Mandat" (Charles Evers vs Saviour Cruz Benitez, Prim Awla tal-Qorti Ċivili deċiża fil-25 ta' Jannar 2005; Angelo Zerafa Civelli vs Mario Melillo Fenech, Qorti tal-Kummerċ, Rikors numru 3135/94 deċiża fit-22 ta' Settembru 1995). L-esponenti jirrilevaw illi sabiex jinħareġ Mandat ta' Inibizzjoni, il-Qorti għandha ai termini tal-Artikolu 873 (2) tal-Kap. 12 tal-Liġijiet ta' Malta tkun sodisfatta illi (a) tali ħruġ huwa meħtieġ sabiex jiġu mħarsa jeddijiet tar-rikorrenti u (b) li prima facie r-rikorrenti għandu dawk il-jeddijiet. L-esponenti jirreferu wkoll għall-provvediment fl-ismijiet Dr Michelle Doublet et vs Verdala Mansions Limited et (Mandat ta' Inibizzjoni numru 989/07FS) mogħti minn dina l-Onorabbli Qorti diversament presjeduta fis-16 ta' Lulju 2007 fejn ġie osservat illi: "Ir-rekwiżiti essenzjali biex il-Qorti tordna l-Mandat ta' Inibizzjoni huma: Paġna 11 minn 37 Qrati tal-Ġustizzja Mandat ta' Inibizzjoni Numru 1884/2018/1 LM Il-Qorti trid tkun sodisfatta li dak IR-RIKORRENT PRIMA FACIE JIDHER LI I. Il-Qorti m'gandhiex toħroġ mandat bħal dak jekk ma tkunx sodisfatta li dak il- mandat huwa meħtieġ [DANNI l-jeddijiet jitħarsu IRRIMEDJABBLI LI JINNEĊESSITA RIMEDJU ADEGWABBLI]; II. GĦANDU DAWK IL-JEDDIJIET". Illi l-liġi tħares il- "jedd" prima facie, bħala rekwiżit meħtieġ għall-ħruġ tal-Mandat. L-esponenti jirrileva illi wieħed irid jagħraf li l-jedd li jeħtieġ jitħares mhux biżżejjed li jkun sempliċi diffikultà, disaġju jew tħassib (L-Avukat Dottor John Mifsud Scicluna Finocchiaro noe vs Id-Direttur tal-Kuntratti – Mandat numru 976/08JRM). Illi l-ħtieġa għall-ħruġ ta' Mandat bħal dan tintrabat sewwa mal-fatt jew il-ħsara li minnha r-rikorrenti jilmenta tkun waħda li ma tistax tissewwa mod ieħor. Jekk l- inkonvenjent jew in-nuqqas lamentat jista' jitneħħa imqar b'deċiżjoni wara li jiġi mistħarreġ il-każ fil-mertu jiġi nieqes it-tieni element għall-ħruġ tal-mandat. Hija ġurisprudenza kostanti tal-Qrati nostrana li t-tielet rekwiżit għall-ħruġ tal-mandat (ċioe' li l-mandat ikun meħtieġ sabiex jitħarsu l-jeddijiet tar-rikorrenti) mhuwiex sodisfatt f'każ illi l-pretensjoni tar-rikorrenti hija waħda ntiża sabiex tirkupra danni. Dan ghaliex ir-rikorrenti għandu l-ewwel nett iġib prova illi l-preġudizzju li jista' jsofri huwa wieħed irrimedjabbli u li ma jistax jiġi evitat ħlief bil-ħruġ tal-mandat ta' inibizzjoni. L-esponenti jirreferu għall-provvediment fl-ismijiet Dr Kenneth Mejlaq noe vs Id- Direttur Generali tal-Kuntratti (Mandat ta' Inibizzjoni numru 288/2013) mogħti minn dina l-Onorabbli Qorti fis-26 ta' Marzu 2013 fejn ġie osservat illi: "Unikament għall-fini tal-akkoljiment o meno tat-talba, mhux kompitu ta' din il- Qorti li tqis il-pretensjonijiet tal-partijiet fil-mertu. Ħadd mill-partijiet ma jista' jew m'għandu jippretendi li mad-"daqqa t'għajn" għandha tkun propju din il-Qorti li tiddeċiedi hi l-mertu tal-kwistjoni bejn il-partijiet bil-proċedura speċjali u partikolari tal-Mandat ta' Inibizzjoni. Dan kollu qed jingħad sabiex il-kontendenti jifhmu li l- mansjoni ta' din il-Qorti mhuwiex li tiddeċiedi finalment dwar il-pretensjonijiet tagħhom fil-mertu iżda huwa limitat u ċirkoskritt biex tara jekk huwiex sodisfatt dak li trid il-liġi sabiex ikun operattiv Mandat ta' Inibizzjoni. Il-Mandat ta' Paġna 12 minn 37 Qrati tal-Ġustizzja Mandat ta' Inibizzjoni Numru 1884/2018/1 LM li tisma' l-qorti tkun sodisfatta, wara Inibizzjoni huwa mezz proċedurali eċċezzjonali. Għalhekk ma jistax jinħareġ il- Mandat jekk il-ħsara lamentata mir-rikorrenti tkun tista' tigi rimedjata mod ieħor". Illi inoltre, l-Artikolu 873 (3) tal-Kap. 12 jipprovdi s-segwenti: "(3) Il-Qorti m'għandha toħroġ ebda mandat bħal dak kontra l-Gvern jew awtorità mwaqqfa bil-Kostituzzjoni jew xi persuna li jkollha kariga pubblika fil-kariga uffiċjali tagħha kemm-il darba l-awtorità jew il-persuna li kontra tagħha jintalab il- mandat ma tikkonfermax fil-qorti bil-miftuħ li l-ħaġa li qed tintalab li tigi miżmuma l- tkun fil-fatt maħsuba ispjegazzjonijiet mogħtija, li kemm-il darba ma jinħariġx il-mandat, il-preġudizzju li jinħoloq lil min ikun qed jitlob il-mandat ikun sproporzjonat meta mqabbel mal- istess għemil tal-ħaġa li qed tintalab li tiġi miżmuma". L-interpretazzjoni li għandha tingħata lill-Artikolu 873 tal-Kap. 12 hija illi sabiex ikun jista' jinħareġ il-Mandat ta' Inibizzjoni kontra l-Gvern, iridu jiġu sodisfatti l- elementi kollha rikjesti b'mod kumulattiv u ċioè is-subinċiżi (1), (2) u (3) tal- imsemmi artikolu. Il-fatti Il-fatti saljenti li huma rilevanti għall-finijiet tar-rikors odjern huma s-segwenti: Illi fit-13 ta' Lulju 2018, il-Ministeru għal Għawdex ippubblika sejħa miftuħa għal uffiċċjali pubbliċi għall-post ta' "Assistent Direttur (Public Cleansing) fid-Direttorat gal Proġetti u Żvilupp fil-Ministeru għal Għawdex" bir-riferenza HR/MG 7/2018. Illi ġie maħtur Bord tal-Għażla li żamm l-intervisti ta' disa' kandidati li sottomettew l-applikazzjoni tagħhom. Illi r-rikorrent l-Inġinier Joseph Borg Buttigieg ġie fit-tieni post fil-klassifikazzjoni. Illi r-riżultat ġie mibgħut lill-kandidati kollha permezz ta' e-mail fid-19 ta' Settembru 2018. Illi fl-24 ta' Settembru 2018, il-Kummissjoni intimata rċeviet petizzjoni magħmula mir-rikorrenti. Paġna 13 minn 37 Qrati tal-Ġustizzja Mandat ta' Inibizzjoni Numru 1884/2018/1 LM Illi fis-27 ta' Settembru 2018, il-Kummissjoni dderiġiet lill-Inġinier Bajada biex jottjeni r-riultat tal-klassifikazzjoni tiegħu mis-sezzjoni ta' riżorsi umani fi ħdan il- Ministeru għal Għawdex, u tagħtu żmien sal-4 ta' Ottubru, 2018 sabiex jissostanzja l-petizzjoni tiegħu. Illi r-rikorrenti wieġeb illi ser iżomm il-pożizzjoni tiegħu mingħajr ma jkompli jissostanzja l-petizzjoni. Illi fit-8 ta' Ottubru 2018, il-Kummissjoni infurmat lil-Ministeru ghal Ghawdex bil- petizzjoni u tat struzzjonijiet sabiex ma jipproċedux bil-ħatra tal-ewwel kandidat sakemm il-petizzjoni tar-rikorrent tkun konkluża. Talbet ukoll lill-Bord tal-Għażla sabiex jissottometti l-kummenti rigward il-punti imqajma mill-petizzjonant fi żmien għaxart ijiem ta' ħidma. Illi l-Bord tal-Għażla ssottometta l-kummenti u fis-17 ta' Ottubru 2018, il- Kummissjoni bagħtet l-ewwel tweġiba lill-petizzjonant bil-kummenti tal-Bord, fejn tagħtu żmien ta' ħamest ijiem ta' ħidma sabiex jissottometti iżjed fatti materjali rilevanti għall-petizzjoni. Illi fit-22 ta' Ottubru 2018, il-petizzjonant permezz ta' ittra mibgħuta mingħand ir- rappreżentant legali tiegħu talab illi l-Kummissjoni tipprovdih b'informazzjoni dwar il-marki li ottjena hu u mill-kandidati l-oħra u b'kopja tal-file komplut inkluż in-noti kemm b'rispett tiegħu u kemm tal-kandidati l-oħra. Illi fit-30 ta' Ottubru 2018, il-Kummissjoni ddireġiet illi l-Bord tal-Għażla għandu jissottometti n-noti meħuda b'rispett tal-petizzjonant iżda mhux b'rispett tal- kandidati l-oħra. Il-Kummissjoni offriet ukoll l-opportunità lill-petizzjonant sabiex ssir laqgħa mal-membri tagħha. Illi permezz ta' komunikazzjoni fit-13 ta' Novembru 2018, il-Kummissjoni infurmat lir-rappreżentant legali tal-petizzjonant bid-deċiżjoni tagħha. Illi fl-20 ta' Novembru 2018, ir-rikorrent ippreżenta ir-rikors in risposta fejn talab li tintlaqa' t-talba proposta u fl-istess jum din l-Onorabbli Qorti proviżorjament laqgħet it-talba tar-rikorrent għall-ħruġ tal-Mandat ta' Inibizzjoni. Mertu tar-rikors Paġna 14 minn 37 Qrati tal-Ġustizzja Mandat ta' Inibizzjoni Numru 1884/2018/1 LM intenzjonati biex infondati fil-fatt u fid-dritt, Illi traċċjati l-fatti saljenti, l-esponenti jissottomettu li l-pretensjonijiet tar-rikorrenti huma totalment jivvessaw u jikkostitwixxu abbuż tal-proċedura ġudizzjarja. Illi fl-ewwel lok, l-esponenti jissottomettu li l-proċess tal-għażla mertu ta' dan ir- rikors jinsab f'dan l-istadju sospiż u dan għaliex peress li r-rikorrenti ppreżenta jipprovdi r-Regolament 26 (1) tar-Regolamenti tal- petizzjoni skont dak Kummissjoni dwar is-Servizz Pubbliku dwar Ħatriet (L.S. Kost. 05), il-ħatra ser tinżamm sakemm jiskadi l-perjodu għas-sottomissjonijiet u sakemm il-Kummissjoni tieħu deċiżjoni finali fuq il-petizzjoni. Illi mill-fatti li jiċċirkondaw dan il-każ, jidher li l-Kummissjoni għadha ma ħadet l-ebda deċiżjoni dwar il-petizzjoni tar-rikorrenti iżda l-istadju li kienu waslu fihom il-proċeduri kien illi r-rikorrenti kien ingħata l- opportunità li wara li ingħata l-kummenti dwar il-petizzjoni tiegħu u l-kjarifiki tal- Bord tal-Għażla dwar is-sottomissjonijiet tiegħu bil-miktub kienet ġiet iffissata seduta għas-smigħ tas-sottomissjonijiet orali tal-petizzjoni tar-rikorrenti. Illi jidher għalhekk li l-fatt li qed jittanta jwaqqaf ir-rikorrenti effettivament mhux ser isir u dan stante li l-proċess tal-għażla jinsab miżmum minħabba l-intavolar tal- petizzjoni u dan sabiex jinstema' l-istess rikorrenti wara li ngħata l-informazzjoni kollha dwar il-petizzjoni tiegħu li l-Kummissjoni rċeviet mill-Bord tal-Għażla. Illi per konsegwenza, wieħed mill-elementi għall-ħruġ tal-Mandat, għalhekk, mhuwiex sodisfatt. Fuq dan il-punt issir riferenza għad-Digriet mogħti minn dina l-Onorabbli Qorti kif diversament presjeduta fit-talba għall-ħruġ tal-Mandat ta' Inibizzjoni fl- ismijiet Jeffrey ‘Apap vs Kummissarju tal-Artijiet et (rikors numru 1109/13) deċiż fil-31 ta' Lulju 2013 fejn ġie osservat illi "Għal din il-Qorti huwa ben evidenti illi bid-dikjarazzjoni uffiċjali li saret illum mill-intimat mhuwiex sodisfatt ir-rekwiżit rikjest fl-ewwel parti tas-subinciz (3) tal-Art. U billi l-elementi li jwasslu għall- ħruġ tal-Mandat huma kumulattivi u mhux alternattivi, jekk xi wieħed mill- elementi ma jirriżultax, il-Qorti hija obbligata tiċħad it-talba għall-ħruġ tal- mandat". Illi mingħajr preġudizzju gas-suespost, minkejja l-fatt li r-rikorrenti kien wieħed mill-kandidati li applikaw għall-għażla, mandankollu dan ma jagħtih l-ebda dritt awtomatiku li jintgħażel sabiex jimla l-vakanza. Id-dritt tar-rikorrenti kien li jipparteċipa fl-għażla iżda dak li huwa ċert huwa li r-rikorrenti ma għandu l-ebda dritt li jkun huwa li jintgħażel. Illi kif inhu imlibbes ir-rikors in risposta, minkejja li fil-paragrafu 11 jingħad espressament li mhux qed jittratta l-kwistjoni jekk ġabx marki biżżejjed u jekk kienx jistħoqqlu riżultat aħjar, madanakollu meta wieħed Paġna 15 minn 37 Qrati tal-Ġustizzja Mandat ta' Inibizzjoni Numru 1884/2018/1 LM janalizza l-kontenut tar-rikors in risposta huwa ċar li r-rikorrenti qiegħed b'mod indirett jidħol fil-mertu tar-riżultat kif ukoll qiegħed b'mod sfaċċjat jittenta jitfa' l- funzjoni tal-Kummissjoni esponenti fuq dina l-Onorabbli Qorti billi jistidinha li tikkunsidra l-petizzjoni hija stess billi jerġa' jressaq talbiet identiċi li saru quddiem il-Kummissjoni esponenti. Illi ċertament li tali manuvrar min-naħa tar-rikorrenti bl- ebda mod ma jissodisfa l-elementi għall-ħruġ tal-Mandat mitlub u dan kif diġà kellha l-opportunità li tiddeċiedi dina l-Onorabbli Qorti kif diversament presjeduta fil-kawża fl-ismijiet Supretendent Anzjan Raymond G. Calleja Gilson vs Il-Ministru tal- Intern u Ġustizzja et (rikors numru 1804/2008) deċiż fil-15 ta' Dicembru 2008 fejn ġie osservat illi "Tqis li r-rikorrenti ma jidhirx li għandu jedd mad-daqqa t'għajn li tabilfors jingħata l-promozzjoni minnu mixtieqa. Ix-xewqa li wieħed jingħata promozzjoni ma tissarrafx tabilfors f'jedd li jiksibha. Il-jedd huwa dak li jieħu sehem fi proċess tal-għażla li jitmexxa kif imiss. Tqis li huwa minnu li r-rikorrent wera li huwa ghandu kwalifiki mill-aqwa, servizz twil u esperjenza wiesgħa, kredenzjali sodi ta' responsabbilità, kwalifiki akkademiċi u għaqal fit-twettiq tal- ħatriet li dejjem ingħata tul il-karriera tiegħu fil-Korp. L-intimati ma jmieru xejn minn dawn il-kisbiet u ħiliet tiegħu. Iżda dawn l-elementi lanqas ma jidher li huma nieqsa f'dawk l-oħrajn minn sħabu li ġew qablu fil-gradwatorja (order of merit). Dan ifisser li l-eżerċizzju tal-għażla kien ir-riżultat ta' tqabbil ta' għadd ta' kriterji li kienu meqjusin flimkien mill-Bord. Il-kriterju tal-anzjaneta' huwa wieħed 'sussidjarju' għll- kwalifiki l-oħrajn li jitqiesu ewlenin u li jittieħdu flimkien". Illi l-esponenti jissottomettu li dak li jrid jiġi muri huwa li r-rikorrenti għandu jedd li jistħoqq li jiġi kkawtelat liema jedd irid ikun wiehed oġġettiv u mhux suġġettiv u ċioè illi l-jedd irid jidher prima facie jew mal-ewwel daqqa t'għajn għall-fini ta' dina l-proċedura eċċezzjonali (ara Grech pro et noe vs Manfre). Minn analiżi tar-rikors in risposta jirriżulta li ma hemm l-ebda jedd oġġettiv da parti tar-rikorrent illi jista' jitħares biss permezz tal-ħruġ tal-mandat in risposta. L- esponenti jissottomettu li f'kuntest ta' petizzjoni l-Kummissjoni tkun trid tindirizza l-punti mqajjma fil-petizzjoni u tara li l-għoti tal-marki jkunu ingħataw b'mod ġust Illi dan huwa li jipprovdu r-Regolamenti dwar il-Kummissjoni dwar is- Servizz Pubbliku dwar Ħatriet (L.S. KOST.05) u ċioè li janalizza r-raġunijiet abbażi Paġna 16 minn 37 Qrati tal-Ġustizzja Mandat ta' Inibizzjoni Numru 1884/2018/1 LM ta' liema tkun qed issir il-petizzjoni. Illi wieħed irid jinkwadra dan kollu taħt il- kappa li dawn mhumiex proċeduri kontenzjużi fis-sens li l-individwu għandu kull dritt li permezz tal-petizzjoni tiegħu jagħmel sottomissjonijiet sabiex juri li kien huwa li jimmerita li jingħata l-ħatra iżda f'dan il-kuntest ma hemm l-ebda "litiġju". Illi kif ingħad aktar 'il fuq, individwu ma għandu l-ebda dritt li jingħata l-ħatra anke jekk l-istess individwu jħoss li huwa l-aktar persuna idoneja li tingħata tali ħatra u dan stante li huwa l-ġudizzju tal-persuna li taħtar li tiddetermina jekk il-persuna tkunx l-aktar persuna idoneja fost il-kandidati li tkun tista' tiġi fdata b'tali kariga. Fil-każ odjern, in kwantu l-ilment tar-rikorrenti qed jiġi indirizzat kontra l- Kummissjoni esponenti, ir-rikorrenti qed jilmenta li mhux qiegħed jitħalla jagħmel l-aħjar sottomissjonijiet għaliex ma ngħatax kopja tal-breakdown tar-riżultati tal- kandidati l-oħra u kif ukoll meta ma ngħatax kopja verbatim tas-sottomissjonijiet magħmula mill-Bord tal-Għażla u kopja tal-file fl-intier. L-esponenti jissottomettu li fi stadju ta' petizzjoni l-irwol tal-Kummissjoni huwa li tikkunsidra r-raġunijiet mogħtija minn kandidat li jkun ħass ruħu aggravat bir- riżultat tal-Bord tal-Għażla u l-iskrutinju li jsir mill-Kummissjoni huwa li tintalab spjegazzjoni mill-Bord tal-Għażla u raġunijiet dettaljati l-għala l-Bord tal-Għażla jkun wasal għal tali riżultat. L-esponenti jissottomettu wkoll illi r-rikorrenti ma għandux dritt li jingħata breakdown tal-marki tal-kandidati l-ohra. Il-Bord tal-Għażla hu marbut minn kunfidenzjalità f'dak li jirrigwardja r-rapporti, id-dokumenti u l-informazzjoni li jista' jiżvela, u dan ai termini kemm tal-Manual on the Selection and Appointment Process under Delegated Authority in the Malta Public Service (Sezzjoni 2.4; ara d- Dokument hawn anness bhala Dok A) u kemm tal-liġi. Jingħad illi tant huma kkunsidrati sensittivi d-dokumenti fil-petizzjonijiet quddiem il-Kummissjoni għas- Servizz Pubbliku illi l-Att dwar il-Libertà tal-Informazzjoni (Kap 496 tal-Ligijiet ta' Malta) fl-artikolu 5(4)(ċ) jeskludi l-applikazzjoni tiegħu għal dokumenti miżmuma minn din il-Kummissjoni. Illi r-rikorrent ingħata l-breakdown tal-marki tiegħu sabiex ikun jista' jagħmel is- sottomissjonijiet tiegħu u jibni dawk l-argumenti sabiex juri li d-deċiżjoni tal-Bord tal-Għażla fil-konfront tiegħu ma tirriflettix il-prinċipju ta' mertu. Illi dan il-proċess ma jirrikjedix taqbil tal-mod kif ingħataw il-marki lilu mal-mod kif ingħataw il- jagħmel sottimissjonijiet u kritika tal-kriterji li fuqhom ingħata marki. Għal dan il-għan, il-petizzjoni għandu Ir-rikorrenti tul lill-oħrajn. l-fakultà Paġna 17 minn 37 Qrati tal-Ġustizzja Mandat ta' Inibizzjoni Numru 1884/2018/1 LM mhux neċessarju illi jara n-notamenti tal-kandidati l-oħra kollha. Dan kollu jista' jsir waqt il-petizzjoni illi r-rikorrenti qed jitlob illi titwaqqaf. Illi r-rikorrenti m'għandu l-ebda dritt oġġettiv u l-ħruġ tal-Mandat ta' Inibizzjoni de quo gia huwa sprovvist mill-ewwel rekwiżit fundamentali tiegħu u dan stante li d- dritt li għandu f'dan il-kuntest ingħata lilu u ċioè li tħalla jipparteċipa fit-tiġrija u wkoll ingħatat kull informazzjoni li tirrigwarda lilu. Illi lanqas huwa minnu dak li qiegħed jallega r-rikorrent illi l-proċess tal-għażla kien vizzjat minħabba li r-range tal-marki kellha tkun bejn 0 u 100. L-esponenti jirrileva illi din ir-range ta' marki ta' bejn 0 u 100 fil-każ li jkun hemm għoxrin kandidat u ta' bejn 100 u 200 jekk ikun hemm bejn wieħed u għoxrin u ħamsin kandidat ma tapplikax għal selezzjoni ta' Assistent Direttur li qiegħed fi skala 5 meqjusa Top Management u li f'dan il-każ japplikaw ċertu eċċezzjonijiet fir-rigward ta' tali sejħiet. Meta jkun hemm sejħiet għal Assistent Direttur, il-marki dejjem jingħataw bejn 0 u 200, bil-pass mark ta' 120, meta kkumparat mas-sejħiet l-oħra li jkollhom pass mark ta' nofs il-marki massimi, u ċioè ta' 50 minn 100 jew 100 minn 200. Dan kollu jidher ċar mid-dokument anness bħala 'Dok B' illi huwa wkoll disponibbli minn fuq is-sit tas-servizz pubbliku. Illi jiġi sottomess ukoll illi dak li qiegħed jiġi mitlub permezz tar-rikors in risposta huwa illi l-proċess ta' petizzjoni jkompli basta r-rikorrenti jkollu a disposizzjoni tiegħu kopja intiera tal-file mertu tal-imsemmija petizzjoni. Fuq dan il-punt għandu jiġi sottomess illi talba għal ħruġ ta' mandat ta' inibizzjoni tista' tintlaqa' biss jekk dak illi qiegħed jintalab hija obbligazzjoni di non fare u mhux di fare. Joħroġ lampanti illi jekk dina l-Onorabbli Qorti tilqa' l-ħruġ tal-mandat ta' inibizzjoni, il- Qorti tordna illi l-file tal-intervisti jingħata lir-rikorrenti u allura din issarraf ruħha f'obbligazzjoni di fare u mhux di non fare. Illi għaldaqstant jidher car illi dak li qiegħed jitlob ir-rikorrent mhuwiex biex jitwaqqaf il-proess ta' petizzjoni, iżda biex dan jitkompla basta b'ħarsien tal-liġi li skontu qed jigi leż. Fuq dan il-punt, din l- Onorabbli Qorti, diversament presjeduta, diġà esprimiet ruħha f'atti ta' mandat ta' inibizzjoni b'fatti simili għal dak odjern, fejn qalet: "Tqis li f'dan ir-rigward l-element tal-ħtieġa tal-ħruġ tal-Mandat jieħu xejra oħra. Dan qiegħed jingħad għaliex, fl-ewwel lok, huwa magħruf li talba għall-ħruġ ta' Mandat ta' Inibizzjoni ma tagħtix lok għal specific performance, iżda għal rimedji jirrigwarda oħrajn. inibizzjoni ma il-Mandat ta' jistax ħlief Paġna 18 minn 37 Qrati tal-Ġustizzja Mandat ta' Inibizzjoni Numru 1884/2018/1 LM Fit-tieni lok, għaliex ma jistax jingħad li teżisti l-ħtieġa għall-ħruġ tal-Mandat jekk "prima facie ikun jidher fl-istess ħin illi l-pretensjoni dwar dak l-istess dritt m'hix kapaċi tiġi dedotta in ġudizzju quddiem il-Qorti...". Jekk kemm-il darba l-Qorti kellha tilqa' t-talba tar-rikorrent għall-ħruġ tal-Mandat, ir-rikorrent ma kienx ikollu l-ebda azzjoni xierqa x'iressaq fiż-żmien li trid il-liġi, ħlief waħda dikjaratorja, billi azzjoni ta' stħarriġ ġudizzjarju ma ssirx biex il-Qorti tiddeċiedi hi minflok il-Kummissjoni intimata u żgur mhux qabel ma din tkun tat id- deċiżjoni tagħha dwar il-petizzjoni tiegħu; Tqis li, essenzjalment, it-talba tar-rikorrent għall-ħruġ tal-Mandat trid li l-Qorti torbot lill-Kummissjoni intimata li timxi mal-liġi jew, fin-nuqqas, ma tkomplix miexja bil-proċess. Ir-rabta ta' Mandat ta' Inibizzjoni m'għandhiex tintuża bħala arma ta' theddid jew ġegħil (arm twisting) lill-parti intimata li, jew tagħmel dak li tixtieq il-parti rikorrenti jew ma tagħmel xejn. B'dan il-mod, il-Mandat ma jibqax għodda li tħares il-jedd prima facie tal-parti rikorrenti, imma ssir sarima li żżomm lill-parti intimata milli tgawdi l-jeddijiet tagħha. Il-Qorti hija tal-fehma li qatt ma kienet ir-rieda tal-liġi li l-Mandat ta' Inibizzjoni jinbidel f'arma bħal din; Tqis li ma għandhiex tkun talba għall-ħruġ ta' Mandat ta' Inibizzjoni biex awtorità pubblika (bħalma hija l-Kummissjoni intimata) tintwera li trid twettaq is-setgħat tagħha billi tħares il-liġi. Dan imissha u hija mistennija tagħmlu dejjem;"9 Illi l-esponenti jirrilevaw ghalhekk li huwa ċar li mad-daqqa t'għajn jidher biċ-ċar li r-rikorrent ma għandu l-ebda dritt oġġettiv x'jivvanta u dan stante li kif ġie muri f'dina r-Risposta l-esponenti dejjem imxew fil-parametri tal-liġi u bi tħaris tal- istess. Illi l-esponenti jissottomettu wkoll illi l-ħtieġa għall-ħruġ tal-mandat ta' inibizzjoni tintrabat mal-fatt jekk il-ħsara li minnha r-rikorrenti jillamenta tistax tkun waħda li ma tistax tissewwa mod ieħor. Dan jimplika li r-rikorrenti għandu jġib prova li l- preġudizzju li ser isofri huwa wieħed li ma jistax jitranġa u li ma jistax jiġi evitat ħlief bil-ħruġ ta' mandat ta' inibizzjoni. Nru. 1737/17JRM - Fl-Atti tar-Rikors għall-Ħruġ ta' Mandat ta' Inibizzjoni Numru 1737/17 flismijiet: Geoffrey ANASTASI SEGUNA vs. IL-KUMMISSJONI GĦAS-SERVIZZ PUBBLIKU; is-Segretarju Permanenti fil-Ministeru ta' l-Ambjent, Żvilupp Sostenibbli u Tibdil fil-Klima. Paġna 19 minn 37 Qrati tal-Ġustizzja Mandat ta' Inibizzjoni Numru 1884/2018/1 LM Illi fil-każ odjern, gialadarba l-proċess tal-ħatra huwa sospiż pendenti l-eżitu tal- petizzjoni kif ukoll magħdud mal-fatt li r-rikorrenti ingħata l-kummenti u kjarifiki tal-Bord tal-Għażla, l-opportunità li jagħmel s-sottomissjonijiet bil-miktub u seduta għas-smigħ, dak allegat mir-rikorrenti huwa totalment infondat. Għalhekk f'dawn iċ-ċirkostanzi wieħed ma jistax jipprospetta l-ħtieġa ta' ħruġ ta' mandat ta' inibizzjoni biex jissalvagwardja dritt meta tali ħtieġa ma teżistix. Illi ladarba hemm possibilità illi l-ħsara li r-rikorrenti qed jallega li qieged iġarrab tista' titneħħa għal kollox wara stħarriġ quddiem organi ġudizzjarji, din l-Onorabbli Qorti diversament presjeduta qieset illi: "kemm hu hekk huwa stabbilit li jekk l-inkonvenjent jew in-nuqqas lamentat jista' jitneħħa, imqar b'deċiżjoni wara li jiġi mistħarreġ il-każ fil-mertu, jiġi nieqes it-tieni element meħtieġ għall-ħruġ tal-Mandat. Dan jgħodd ukoll jekk kemm-il darba l- ħsara li tallega li qiegħda ġġarrab parti rikorrenti tkun tista' titneħħa għal kollox wara stħarriġ bħal dak fil-mertu wkoll quddiem organi ġudizzjarji"10. Fid-dawl tal-ġurisprudenza ċitata, l-esponenti jisottomettu illi r-rikorrenti qatt ma jista' jsostni illi huwa ser isofri preġudizzju irrimedjabbli jekk il-mandat odjern ma jintlaqax għaliex sempliċement permezz ta' kawża ta' natura ta' stħarriġ udizzjarju quddiem organi ġudizzjarji tista' b'kull mod u manjiera tindirizza l-preġudizzju illi huwa allegatament qiegħed isofri. Għalhekk Qorti munita b'kompetenza illi tirrevedi tali deċiżjonijiet tiġi rinfaċċata bi proċedura ġudizzjarja diversa minn dik odjerna (li hija straordinarja) tindirizza l-preġudizzju li allegatament isir bil- proċedura tal-petizzjoni quddiem il-Kummissjoni għas-Servizz Pubbliku, dan ifisser illi tali preġudizzju qatt ma kien irrimedjabbli. Illi għalhekk, l-esponenti tissottometti li l-proċedura odjerna konsistenti fit-talba għall-ħruġ ta' mandat ta' inibizzjoni hija kemm irritwali kif ukoll inidoneja u abbużiva u li għalhekk għandha tiġi skartata. Di più, fil-każ odjern, huwa ċar li l-ħsara li r-rikorrent jista' jsofri huwa se mai ta' dannu pekunjarju minħabba telf ta' qliegħ. Sitwazzjoni bħal din tista' tigi rimedjata billi tinfetaħ kawża għal riżarċiment tad-danni minħabba xi allegat ksur tal-proċedura tal-proċess tal-għażla. Ċertament li dan jista' jsir biss jekk il-Qorti 10 Digriet tal-PA ghal Mandat ta' Inibizzjoni 1737/17JRM fl-ismijiet Geoffrey Marsham vs. Kummissjoni għas-Servizz Pubbliku et 4 ta' Jannar 2018. Paġna 20 minn 37 Qrati tal-Ġustizzja Mandat ta' Inibizzjoni Numru 1884/2018/1 LM tkun sodisfatta li l-proċess tal-għażla ma sarx kif suppost u kien preġudizzjevoli għaliha fis-sens monetarju (ara L-Avukat Dottor John Mifsud Scicluna Finocchiaro nomine vs Id- Direttur tal-Kuntratti tat-18 ta' Lulju 2008). L-esponenti jerġgu jagħmlu riferenza għall-provediment fl-ismijiet Supretendent Anzjan Raymond G. Calleja Gilson vs Il-Ministru tal-Intern u Ġustizzja et (rikors numru 1804/3008) deċiża fil-15 ta' Diċembru 2008 fejn dina l-Qorti osservat illi "Tqis li, għar-rigward it-tieni element, il-ħtieġa għall-ħruġ ta' Mandat bħal dan tintrabat sewwa mal-fatt jekk il-ħsara li minnha l-parti rikorrenti tilminta tistax tkun waħda li ma tistax tissewwa mod ieħor. Jekk l-inkonvenjent jew in-nuqqas lamentat jista' jitneħħa, mqar b'deċiżjoni wara li jiġi mistħarreġ il-każ fil-mertu, jiġi nieqes it-tieni element meħtieġ għall-ħruġ tal-Mandat. B'żieda ma' dan, jekk kemm-il darba ma jintweriex li għad fadal isir xi ħaġa oħra minn dak li r-rikorrent qiegħed jitħasseb minnha, lanqas ma jkun sodisfatt l-element tal-ħtieġa. Tqis li, fil-każ preżenti, l- ħtieġa tar-rikorrenti li jinħareġ il-Mandat minnu mitlub ma tirriżultax għaliex jekk inhu minnu li l-proċess tal-għażla kien vizzjat, huwa jibqagħlu bla mittiefes il-jedd li jieħu l-passi meħtieġa biex jingħata r-rimedju jew il-kumpens li jixraq, jieqaf jew ma jieqafx il-proċess preżenti. Fit-tieni lok, diġà ntwera li, minn kemm ilu fil-kariga ta' superintendent, ir-rikorrent diġà ħa sehem darb'oħra f'sejħa għall-għażla u ma kienx intagħżel, iżda għadu ta' età tali u xejn ma jfixklu milli jerġa' jitfa' l- applikazzjoni f'każ ta' sejħa oħra li tista' ssir fil-ġejjieni". L-esponenti jissottomettu li ċ-ċirkostanzi tal-każ odjern ma jimmilitawx favur il- ħruġ tal-mandat ta' inibizzjoni għaliex anke it-tieni element huwa karenti. Għal dak li jirrigwarda l-Artikolu 873 (3) tal-Kap. 12, l-esponenti jissottomettu li r- rikorrenti diġà huwa karenti mill-ewwel parti ta' dan l-artikolu u ċioè li l-proċess huwa f'dan l-istadju sospiż pendenti l-eżitu tal-petizzjoni u li l-esponenti Uffiċċju tal-Kummissjoni kien ta lir-rikorrenti l-possibilità li jagħmel sottomissjonijiet bil- miktub kif ukoll seduta għas-smigħ ta' sottomissjonijiet ulterjuri tar-rikorrent. Dwar l-aspett tal-proporzjonalità, meta wieħed jiżen il-preġudizzju jew hardship li jista' jġarrab ir-rikorrenti li kieku kellu jigi finalizzat il-proċess tal-għażla ma' dak li jista' jseħħ li kieku t-talba għall-ħruġ tal-Mandat kellha tintlaqa', il-preġudizzju li ser isofri l-Gvern ħa jkun wisq akbar minn dak li potenzjalment jista' jġarrab ir- rikorrenti. Dan għaliex huwa manifest li l-għan għas-sejħa għall-għażla sar sabiex timtela l-vakanza fis-servizz pubbliku b'funzjoni importanti fil-Ministeru intimat u Paġna 21 minn 37 Qrati tal-Ġustizzja Mandat ta' Inibizzjoni Numru 1884/2018/1 LM jagħmel dan peress li tali posizzjoni hija funzjoni neċessarja għal dak li jirrigwarda l-operat tal-Ministeru. Għandu jingħad illi l-ekonomija ta' Għawdex tiddependi ħafna mit- turiżmu u hu proprju l-kompitu tad-dipartiment tal-Cleansing illi jżomm id-dehra ta' Għawdex. Minħabba żieda fit-turiżmu l-Ministeru ħass illi kien hemm bżonn tal- pożizzjoni ta' Assisent Direttur (Cleansing) u għaldaqstant l-operat tad-dipartiment in kwistjoni u tal-Ministeru innifsu qiegħed jiġi mittiefes min-nuqqas ta' tali ħatra. Għaldaqstant, f'każ li l-mandat odjern jiġi milqugħ, il-Gvern ta' Malta ser isofri żewġ preġudizzji, ossia nuqqas fl-operat tal-Ministeru liċ-ċittadin kif ukoll nuqqas ta' riżorsi fil-Ministeru esponenti. Illi min-naħa l-oħra, l-preġudizzju li semmai jista' jsofri r-rikorrenti huwa ferm inqas minn dak li ġarrab l-esponenti u dan stante li r-rikorrenti dejjem għandu l-fakultà li jitlob kumpens pekunjarju quddiem il-Qrati ordinarji sabiex jagħmel tajjeb għal ħsarat li jidhirlu li ġarrab. tal-mandat numru riferenza għad-Digriet Illi 1289/2017AE, iżda bir-rispett kollu lejn ir-rikorrenti, l-fatti ta' dak il-każ kienu partikolari u kien minhabba dawk il-fatti partikolari li ntlaqgħet it-talba għall-ħruġ tal-Mandat mitlub. F'dawn iċ-ċirkostanzi, għalhekk meta wieħed iqabbel il-preġudizzju li jista' jsofri l- Gvern ma' dak li jista' jsofri r-rikorrenti huwa bil-bosta evidenti li d-dannu li jista' jġarrab il-Gvern fl-eventwalità li jinħareġ il-Mandat ta' Inibizzjoni kif mitlub, huwa ferm akbar mid-dannu li jista' jsofri r-rikorrenti li kieku dan il-mandat ma jinħariġx. Illi mhuwiex minnu dak li qed jivvanta r-rikorrenti illi l-pożizzjoni għal Assistent Direttur (Cleansing) ilha vakanti mill-2006. Din il-posizzjoni inħolqot fl-2018 wara li ġiet approvata mill-Uffiċċju tal-Prim Ministru. Ta' min jgħid illi fid-Direttorat tal- Proġetti u Żvilupp hemm ħafna sezzjonijiet fejn m'hemmx posizzjoni ta' Assistent Direttur, u dan il-fatt ma jfissirx illi hemm vakanza għal din il-posizzjoni. Infatti fid- direttorat kollu hemm biss żewġ Assistenti Diretturi, wieħed Proġetti u l-ieħor Agrikoltura. Għaldaqstant ma isofri sproporzjon tal-preġudizzju jekk ma jintlaqax il-mandat. Illi għalhekk, ai termini tal-Artikolu 873 tal-Kap. 12 tal-Liġijiet ta' Malta, dina l- Onorabbli Qorti ma għandhiex toħroġ il-mandat in kwistjoni peress li ma jikkonkorrux l-elementi neċessarji għall-ħruġ ta' tali mandat. In fatti, kif ġie muri, illi ser jreġix Paġna 22 minn 37 Qrati tal-Ġustizzja Mandat ta' Inibizzjoni Numru 1884/2018/1 LM dak li qed jittenta jwaqqaf ir-rikorrenti mhuwiex maħsub li jsir. Illi jsegwi galhekk li t-talba tar-rikorrenti għandha tiġi miċħuda. Illi lanqas fil-mertu, ir-rikorrenti ma rnexxilux jipprova li t-talba tiegħu hija mistħoqqa u dan stante illi l-liġi teħtieġ li r-rikorrenti juri żewġ ħwejjeġ biex ikun jistħoqqlu jikseb il-ħruġ ta' tali mandat. L-ewwel ħaġa li jrid juri hu li l-mandat huwa meħtieġ biex iħares il-jedd pretiż mir-rikorrenti u t-tieni ħaġa li r-rikorrenti jkun jidher li prima facie għandu dak id-dritt. Iż-żewġ elementi huma kumulattivi u mhux alternattivi. Illi fil-każ odjern, jidher bl-aktar mod lampanti li r-rikorrenti ma għandux prima facie d-drittijiet li qed jippretendi li għandu u kieku kellu tali drittijiet il-mandat ta' inibizzjoni li qed titlob il-ħruġ tiegħu fi kwalunkwe każ ma kienx ikun meħtieġ sabiex ir-rikorrenti jħares id-drittijiet pretiżi minnu. Għal dawn ir-raġunijiet, l-esponenti tissottometti li t-talba għall-ħruġ tal-Mandat ta' Inibizzjoni għandha tiġi miċħuda bl-ispejjeż kontra r-rikorrenti. Rat id-dokumenti esebiti u l-atti kollha tar-Rikors. Semgħet it-trattazzjoni tal-partijiet. Rat il-verbal tal-udjenza tas-27 ta' Novembru, 2018 fejn ir-Rikors tħalla għal provvediment kamerali, li qed jingħata llum. Rat l-artikoli rilevanti tal-Kap. 12 relattivi għal mandati ta' inibizzjoni, u partikolarment l-artikoli 831, u 873 sa 877 tal-Kap. 12 tal-Liġijiet ta' Malta. Paġna 23 minn 37 Qrati tal-Ġustizzja Mandat ta' Inibizzjoni Numru 1884/2018/1 LM Il-kwistjoni bejn il-partijiet Permezz tat-talba għall-ħruġ ta' mandat ta' inibizzjoni, ir-rikorrent qiegħed jittenta jwaqqaf mhux tant il-proċess tal-għażla ta' Assistent Direttur (Public Cleansing) fil-Ministeru għal Għawdex, proċess li jirriżulta li diġà waqaf bis- saħħa tal-petizzjoni li għamel ir-rikorrent quddiem il-Kummissjoni għas-Servizz Pubbliku, daqskemm il-proċess li permezz tiegħu hu qiegħed jikkontesta r- riżultat tal-gradwatorja permezz ta' petizzjoni li hu ressaq quddiem il- Kummissjoni għas-Servizz Pubbliku. Permezz tal-proċedura odjerna r-rikorrent qiegħed jindirizza dawk li hu jqis li huma nuqqasijiet fil-proċess li bih jiġu ttrattati l-petizzjonijiet ta' individwi quddiem il-Kummissjoni, partikolarment il-prinċipji tal-ġustizzja naturali, u dan wara talba li hu għamel għal informazzjoni dwar il-proċess li bih ġiet stabbilita l-gradwatorja għall-ħatra fil- grad ta' Assistent Direttur (Public Cleansing) li taqa' taħt il-Ministeru għal Għawdex, partikolarment għall-marki li ġabu l-kandidati l-oħra li pparteċipaw f'din is-sejħa, għal liema talba l-Kummissjoni wieġbet billi tat aċċess mhux għall-file komplut rilevanti għal din l-għażla, iżda billi tat lir-rikorrent aċċess għan-noti li ttieħdu mill-persuni fuq il-Bord tal-Għażla waqt l-interview tiegħu. Ir-rikorrent qiegħed jilmenta minn dik li jsejjaħ sitwazzjoni ta' żvantaġġ, u dan minħabba li filwaqt li l-Bord tal-Għażla għandu l-informazzjoni sħiħa dwar il- kandidati kollha li pparteċipaw f'din is-sejħa biex jiddefendi r-riżultat tal- għażla waqt is-smigħ tal-petizzjoni mressqa minnu quddiem il-Kummissjoni, ir- rikorrent jinsab priv minn informazzjoni u dettalji partikolarment dwar terzi, li hu jgħid li jista' juża biex isaħħaħ il-pożizzjoni tiegħu waqt is-smigħ tal- petizzjoni mressqa minnu. Il-jedd li r-rikorrent qiegħed jippretendi li ġie Paġna 24 minn 37 Qrati tal-Ġustizzja Mandat ta' Inibizzjoni Numru 1884/2018/1 LM mċaħħad lilu mhux il-jedd li japplika għal promozzjoni, jew addirittura li jingħata tali promozzjoni, iżda l-jedd għal aċċess għall-informazzjoni li hu jista' jutilizza biex isaħħaħ il-pożizzjoni tiegħu fis-sottomissjonijiet li jrid jagħmel lill- Kummissjoni. L-intimata Kummissjoni min-naħa tagħha sostniet li r-rikorrenti m'għandux il- li qiegħed li għandu, partikolarment dispożizzjonijiet dwar il-ħarsien tad-data dwar l-individwu, u dwar il- kunfidenzjalità tal-proċessi kollha miżmuma mill-Kummissjoni għas-Servizz Pubbliku, tant li qalet li hija prekluża milli tagħti t-tip ta' informazzjoni mitluba mir-rikorrent. Ġie eċċepit ukoll illi huma nieqsa għalkollox l-elementi stabbiliti fil-liġi għall-ħruġ ta' mandat bħal dan. Provi u riżultanzi Flimkien mar-rikors tiegħu, ir-rikorrent ippreżenta kopja tal-korrispondenza li hu kellu mal-Kummissjoni għas-Servizz Pubbliku, bir-risposta li ngħatatlu għat- talba li ressaq sabiex jingħata l-informazzjoni dwar il-kandidati l-oħrajn in segwitu għall-proċess tal-għażla li sar.11 Ir-rikorrent esebixxa wkoll kopja ta' ittra mibgħuta mill-konsulent legali tiegħu lill-Kummissjoni fejn ta r-raġunijiet għaliex qiegħed jippretendi li jingħata l-informazzjoni sabiex ikun jista' jagħmel is-sottomissjonijiet waqt is-smigħ tal-petizzjoni mressqa minnu12, kif 13 tal-proċess. 15 tal-proċess. Paġna 25 minn 37 Qrati tal-Ġustizzja Mandat ta' Inibizzjoni Numru 1884/2018/1 LM ukoll kopja tar-risposta mogħtija lilu mill-Kummissjoni flimkien ma' kopja tat- transcripts tat-tweġibiet li hu ta waqt l-interview li saritlu.13 Il-Kummissjoni intimata min-naħa tagħha esebiet kopja tal-'Manual on the Konsiderazzjonijiet legali Sabiex mandat bħal dak mitlub mis-soċjetà rikorrenti jiġi akkordat, jeħtieġ li jkun ibbażat fuq jedd, li r-rikorrenti ikollu dan il-jedd prima facie, u li l-istess rikorrenti jkun ser isofri preġudizzju irriparabbli jekk ma jiġix ikkawtelat bil- Skont l-artikolu 873(1) tal-Kap. 12 li jistabbilixxi r-rekwiżiti ġenerali għall-ħruġ ta' mandat ta' inibizzjoni, l-iskop ta' mandat ta' din ix-xorta huwa dak li jżomm persuna milli tagħmel kwalunkwe ħaġa li tista' tkun ta' preġudizzju għall- persuna li qed titlob il-Mandat. Illi skont l-artikolu 873(2) tal-Kap. (2) Il-qorti m'għandhiex toħroġ tali mandat jekk ma tkunx sodisfatta li dak il-mandat huwa meħtieġ sabiex jitħarsu l-jeddijiet tar-rikorrent, u li dak ir-rikorrent prima facie jidher li għandu dawk il-jeddijiet." 19 u 20 tal-proċess. 38 tal-proċess. Paġna 26 minn 37 Qrati tal-Ġustizzja Mandat ta' Inibizzjoni Numru 1884/2018/1 LM Illi jirriżultaw minn dan l-artikolu tliet presupposti għall-ħruġ ta' mandat ta' inibizzjoni: (1) Ikun sejjer isir xi att li jista' jkun ta' preġudizzju għal xi jedd tar-rikorrenti. periklu jkun għad-dritt fiż-żmien meħtieġ biex jinkiseb pronunzjament fil-mertu, 'l hekk imsejjaħ periculum in mora;15 (2) Iż-żamma tal-imsemmi att tkun meħtieġa biex jiġi mħares dan il-jedd. kont tal-fatt illi s-subinċiż (2) huwa marbut mas-subinċiż (1) tal-artikolu 873 tal- Kap. 12, il-Qorti trid tqis ukoll l-element tal-grad ta' preġudizzju. Rikonoxxut il- jedd prima facie tar-rikorrenti, il-grad ta' preġudizzju rikjest sabiex jiġi akkordat il-ħruġ tal-Mandat, huwa wieħed "li ma jkunx jista' jiġi rrimedjat". Irid jingħad ukoll illi jekk l-inkonvenjent jew in-nuqqas lamentat jista' jitneħħa, imqar b'deċiżjoni wara li jiġi mistħarreġ il-każ fil-mertu, jiġi nieqes dan l-element meħtieġ għall-ħruġ tal-Mandat. Illi apparti dan, ħsara jew preġudizzju ma titqiesx bħala irrimedjabbli meta si tratta ta' telf pekunjarju ċjoè telf ta' qligħ jew flus. Di fatti, skont l-insenjament mogħti fid-digriet finali fl-ismijiet Francis Leonard Bonavia et vs. Carmelo Leonard Bonavia et16: "Tqis illi huwa wkoll miżmum li l-ħruġ ta' Mandat ta' Inibizzjoni ma jingħatax ġeneralment fejn il-pretensjoni ta' min jitolbu tkun waħda li tirreferi għal kumpens kwantifikabbli u ħlas ta' danni meta dan jista' jitħares b'rimedju proċedurali kawtelatorju ieħor skont il-liġi."; LXXII.ii.290 u 40, Main Street Catering Establishment Limited vs. L-Awtorità tal-Ippjanar, P.A., 02.11.2010. Paġna 27 minn 37 Qrati tal-Ġustizzja Mandat ta' Inibizzjoni Numru 1884/2018/1 LM Il-Qorti m'għandhiex toħroġ Mandat bħal dan jekk ma tkunx sodisfatta li l- imsemmi Mandat huwa neċessarju sabiex jitħarsu l-jeddijiet tar-rikorrent u ċjoè dannu irrimedjabbli li jinneċċesita rimedju adegwabbli. F'sentenzi oħrajn il- Qrati tagħna jkomplu jelaboraw fuq dak li jfisser dannu irrimedjabbli u l- Prim'Awla tal-Qorti Ċivili fil-proċeduri fl-ismijiet Angelo Zerafa Civelli et noe vs. "… il-frażi 'tkun ta' ħsara' (fl-Art. 873(1) tal-Kap. 12) għandha tingħata interpretazzjoni li dak li qed jipprova jiġi inibit, jekk ma jiġix inibit, jista' jkun ta' preġudizzju fis-sens li mhux biss jikkawża ħsara però li jikkawża ħsara li m'hemmx alternattiva għalih almenu fil-mori tal-kawża jew li l-alternattiva hija sproporzjonata ...". Dan l-insenjament jirrifletti duttrina illi kienet diġà ġiet stabbilita u enunċjata preċedentement mill-Qrati nostrani, fosthom inter alia fil-proċeduri fl-ismijiet Victor Ellis vs. Joseph Reiff et (Rikors Nru. 4216/92) u fid-digriet fl-ismijiet (3) ikun jidher prima facie li r-rikorrent għandu dak il-jedd. Il-liġi tħares il-jedd prima facie bħala rekwiżit meħtieġ għall-ħruġ tal-Mandat. Irid għalhekk, ikun jedd, anke jekk prima facie, biex jimmerita ħarsien. Mhux biżżejjed li jkun sempliċi diffikultà, disaġju jew tħassib. Dwar il-prova tal-jedd prima facie, l- Paġna 28 minn 37 Qrati tal-Ġustizzja Mandat ta' Inibizzjoni Numru 1884/2018/1 LM Qorti tal-Appell, fid-deċiżjoni tagħha fl-ismijiet Sonia Stubbings pro et noe vs. "… huwa rekwiżit oġġettiv u mhux soġġettiv, ma jiddependix mill-element diskrezzjonali tal-ġudikant, jew il-jeddijiet jidhru prima facie, mal-ewwel daqqa t'għajn, jew ma jidhru xejn, għall-finijiet tal-ħruġ tal-mandat." Illi jingħad ukoll illi l-fatt li tintlaqa' talba għall-ħruġ tal-Mandat, ma jfissirx li l- jedd ikun ippruvat. Kif daqstant ieħor ma jfissirx, illi għax talba għall-ħruġ ta' Mandat ma tintlaqax, allura l-jedd pretiż ma jeżistix. Mhux il-kompitu tal-Qorti fl-atti tal-Mandat tara jekk il-jedd pretiż huwiex suxxettibbli għal suċċess fl- azzjoni fil-mertu, iżda biss jekk il-jedd pretiż jikkwalifikax bħala tali għall-finijiet oġġettivi tal-liġi. Illi kulma hu meħtieġ, u fl-istess ħin huwa biżżejjed, għall-ħruġ ta' Mandat ta' Inibizzjoni, li jkun hemm fumus boni iuris. Huwa loġiku li billi l-Mandat ta' Inibizzjoni huwa att kawtelatorju li jrid jinħareġ qabel ma jiġi aċċertat min għandu raġun fil-mertu, il-Mandat jinħareġ favur dak li "jidher", fi kliem l-istess liġi, mal-ewwel daqqa t'għajn li għandu raġun, jiġifieri b'mod verosimili jew plawsibbli, fi kliem ieħor b'mod li jitwemmen jew ikun kredibbli. Dan min-naħa l-waħda jeskludi pretensjonijiet li huma frivoli jew assurdi, jew saħansitra fejn hemm mera possibbiltà u min-naħa l-oħra jeskludi l-ħtieġa li l-pretensjoni jkollha probbabilità kbira li tintlaqa' fil-mertu. Dan hu konformi maċ-ċirkostanza li proċedura ta' din ix-xorta hija intiża sabiex tkun sommarja, billi mhuwiex mistenni li jitressaq quddiem il-Qorti fi stadju bħal dan, kulma jmissu jitressaq Paġna 29 minn 37 Qrati tal-Ġustizzja Mandat ta' Inibizzjoni Numru 1884/2018/1 LM quddiemha waqt is-smigħ tal-kawża dwar il-jedd. Dan billi fil-proċess dwar il- mertu, l-iskop hu li jiġi aċċertat x'inhu d-dritt fil-każ konkret, filwaqt li l-iskop tal-proċess għall-ħruġ ta' Mandat ta' Inibizzjoni għandu biss il-funzjoni strumentali li jikkawtela pretensjoni ta' dritt, anke jekk din tista' ma tkunx ikun hemm pronunzjament ġudizzjarju dwar jekk hix tabilħaqq fondata fid-dritt jew le. Mal-imsemmija tliet elementi espliċitament imsemmija mil-liġi, jistgħu jiżdiedu oħrajn, bosta minnhom elaborati mill-ġurisprudenza: (4) Il-Mandat ta' Inibizzjoni huwa meqjus bħala mezz proċedurali ta' natura eċċezzjonali. Illi kif intqal fis-sentenza fl-ismijiet Charles Evers vs. Spiteri "Illi … l-Mandat ta' Inibizzjoni huwa mezz proċedurali eċċezzjonali u mhux normali ta' provvediment legali. Il-ħarsien li l-liġi qegħda timmira għalih bi proċediment bħal dak tal-lum huwa li, mingħajr il-ħruġ tal-Mandat, il-jedd li jista' jkollu r-rikorrent jitneħħa darba għal dejjem u b'mod irrimedjabbli. Dan ma jfissirx li l-fatt li talba għall-ħruġ ta' Mandat ta' Inibizzjoni tintlaqa', ikun ifisser li l-jedd huwa ippruvat. Bħalma lanqas ifisser li l-fatt li talba għall-ħruġ ta' Mandat bħal dak ma ntlaqax ikun ifisser li l-jedd pretiż ma jeżistix. It-tiftix li trid tagħmel il-Qorti huwa dak jekk, bl-għemil li minnu qiegħed jibża' r- rikorrent, jistax jintilef darba għal dejjem jedd li l-istess rikorrent jidher li għandu filwaqt li ħareġ it-talba għall-ħruġ tal-Mandat."19 (5) "Ir-rabta ta' Mandat ta' Inibizzjoni m'għandhiex tintuża bħala arma ta' theddid jew ġegħiel (arm twisting) lill-parti intimata li, jew tagħmel dak li tixtieq il-parti rikorrenti jew ma tagħmel xejn. B'dan il-mod, il-Mandat ma Paġna 30 minn 37 Qrati tal-Ġustizzja Mandat ta' Inibizzjoni Numru 1884/2018/1 LM jibqax għodda li tħares il-jedd prima facie tal-parti rikorrenti, imma ssir sarima li żżomm lill-parti intimata milli tgawdi l-jeddijiet tagħha. Il-Qorti hi tal-fehma li qatt ma kienet ir-rieda tal-liġi li l-Mandat ta' Inibizzjoni jinbidel f'arma bħal (6) Ir-rekwiżiti għall-ħruġ tal-Mandat huma kumulattivi mhux alternattivi. Għalhekk jekk xi wieħed minnhom ma jirriżultax, il-Qorti għandha tiċħad it- talba għall-ħruġ tal-Mandat.21 Element ieħor li jrid jiġi sodisfatt f'każijiet fejn il-Mandat jintalab kontra l- Gvern jew kontra xi awtorità mwaqqfa bil-Kostituzzjoni, jew kontra xi persuna li jkollha kariga pubblika fil-kariga uffiċjali tagħha, bħal ma hu l-każ odjern, hu li tali persuna jew rappreżentant tal-awtorità intimata, trid tikkonferma fil- Qorti bil-miftuħ li l-ħaġa li qiegħda tintalab li tiġi miżmuma bil-Mandat, fil-fatt ikun hemm il-ħsieb li ssir. F'dan il-każ, l-avukat difensur tal-Kummissjoni intimata spjega li l-proċess biex timtela l-vakanza ta' Assistent Direttur (Public Cleansing) fil-preżent hu wieqaf minħabba fil-petizzjoni li ressaq ir-rikorrent. Il-Qorti fehmet illi anki li kieku ma kienx għal dan il-mandat, u għall-ħruġ tiegħu b'mod provviżorju, il-proċedura għall-ħatra ta' Assistent Direttur ma tistax titkompla sakemm tiġi fi tmiemha l-proċedura mnedija mir-rikorrent, ossia l-petizzjoni magħmula minnu sabiex jikkontesta l-gradwatorja u r-riżultat quddiem il-Kummissjoni għas-Servizz Pubbliku. L-artiklu 873 (3) tal-Kap. 12 tal- Liġijiet ta' Malta, jistabbilixxi illi: 20 Ara sentenza fl-ismijiet Avukat Dr. John Finocchiaro vs. Direttur tal-Kuntratti, P.A., 18.07.2008. Paġna 31 minn 37 Qrati tal-Ġustizzja Mandat ta' Inibizzjoni Numru 1884/2018/1 LM "Il-Qorti m'għandha toħroġ ebda mandat bħal dak kontra l-Gvern jew awtorità mwaqqfa bil-Kostituzzjoni jew xi persuna li jkollha kariga pubblika fil- kariga uffiċjali tagħha kemm-il darba l-Awtorità jew il-persuna li kontra tagħha jintalab il-mandat ma tikkonfermax fil-qorti bil-miftuħ li l-ħaġa li qed tintalab li tiġi miżmuma tkun fil-fatt maħsuba li ssir, u l-qorti tkun sodisfatta, wara li tisma' l-ispjegazzjonijiet mogħtija li kemm-il darba ma jinħariġx il-mandat, il- preġudizzju li jinħoloq lil min ikun qed jitlob il-mandat ikun sproporzjonat meta mqabbel mal-istess għemil tal-ħaġa li qed tintalab li tiġi miżmuma." Waqt it-trattazzjoni id-difensur tar-rikorrent iċċara l-pożizzjoni u ssottometta li kieku ma sarx dan il-Mandat, il-proċess tas-smigħ tal-petizzjoni tar-rikorrent ma kienx jieqaf, u spjega li d-diċitura użata fir-rikors tiegħu, 'il-proċess tal- u għall-ħatra' kienet maħsuba sabiex tirreferi għall-proċess tas-smigħ tal- petizzjoni mill-Kummissjoni, u mhux għall-proċess tal-mili tal-vakanza inkwistjoni. Huwa f'dan il-kuntest li l-Qorti sejra tikkonsidra jekk jikkonkorrux l-elementi meħtieġa sabiex jitwaqqaf il-proċess tas-smigħ tal-petizzjoni inkwistjoni mill-Kummissjoni għas-Servizz Pubbliku, in vista tal-lanjanza ewlenija tar-rikorrent petizzjonant, li l-Kummissjoni mhix tħares il-prinċipji ta' ġustizzja naturali billi tagħtih aċċess għall-informazzjoni kollha miżmuma minnha u dan sabiex ikun jista' jagħmel il-każ tiegħu quddiemha. Ikkunsidrat: Illi l-proċess għall-mili ta' vakanza fis-servizz pubbliku jibda mal-ħruġ tas-sejħa għall-applikazzjonijiet, f'dan il-każ għall-kariga ta' Assistent Direttur (Public Cleansing) fi ħdan il-Ministeru għal Għawdex, jinkludi l-proċess tal-intervisti Paġna 32 minn 37 Qrati tal-Ġustizzja Mandat ta' Inibizzjoni Numru 1884/2018/1 LM jew l-eżami li jrid isir lill-kandidati, il-pubblikazzjoni tar-riżultati, il-proċess tas- smigħ tal-petizzjonijiet li jsiru mill-kandidati, jekk ikun hemm, u d-deċiżjoni dwar tali petizzjonijiet, li ġġib fi tmiemu l-proċess kollu tal-mili ta' vakanza bid- deċiżjoni finali li tingħata. Tqis li minkejja li l-Kummissjoni għas-Servizz Pubbliku qiegħda ssostni li l- proċess għall-mili tal-vakanza huwa wieqaf, wieħed mill-komponenti ewlenin għat-tkomplija ta' tali proċess, dik tas-smigħ tal-petizzjoni tar-rikorrent, twaqqaf biss bis-saħħa tal-intavolar ta' dan il-Mandat, u li kieku ma kinitx għal din il-proċedura, il-Kummissjoni kienet ser tkompli bil-proċess tas-smigħ tal- petizzjoni tar-rikorrent fit-termini ta' żmien stabbiliti minnha. Hu għalhekk li t- talba għall-ħruġ ta' dan il-Mandat ma tmurx kontra d-dispożizzjonijiet tal- artikolu 873(3) tal-Kodiċi ta' Organizzazzjoni u Proċedura Ċivili, stante li dan il- Mandat kien meħtieġ biex titwaqqaf il-proċedura tas-smigħ tal-petizzjoni li r- rikorrent jargumenta li mhuwiex proċess li jirrispekkja l-prinċipji tal-ġustizzja in vista tal-fatt l-Bord tal-Għażla qiegħed f'pożizzjoni aktar vantaġġuża mir-rikorrent peress li għandu l-informazzjoni sħiħa dwar il- kandidati kollha li pparteċipaw f'din is-sejħa biex jiddefendi r-riżultat tal- għażla waqt is-smigħ tal-petizzjoni, mentri r-rikorrent m'għandux dik l- informazzjoni u f'dan ir-rigward jidher li hemm nuqqas ta' parity of arms bejn il-partijiet, stante l-Bord tal-Għażla qiegħed f'pożizzjoni ferm aktar vantaġġuża mir-rikorrent. Il-Qorti tqis illi mad-daqqa t'għajn jidher li petizzjonant għandu jedd li jkollu aċċess għall-informazzjoni kollha jista' jeħtieġ biex jagħmel Paġna 33 minn 37 Qrati tal-Ġustizzja Mandat ta' Inibizzjoni Numru 1884/2018/1 LM sottomissjonijiet tiegħu quddiem il-Kummissjoni bl-aħjar mod. Mingħajr ma tidħol fil-mertu dwar jekk il-marki tal-kandidati l-oħra jikkostitwixxux data protetta taħt il-Kap. 496 tal-Liġijiet ta' Malta, il-Qorti tqis li l-Kummissjoni hi tenuta li tosserva l-prinċipji tal-ġustizzja naturali f'kull proċess li jkollha Waqt is-smigħ tal-petizzjoni tiegħu quddiem il-Kummissjoni, ir- rikorrent għandu jingħata aċċess għall-informazzjoni kollha meħtieġa, inkluża dik dwar ir-riżultati miksuba mill-kandidati l-oħrajn, sabiex ikun f'qagħda li jista' jagħmel ir-rappreżentazzjonijiet tiegħu quddiem il-Kummissjoni bl-aħjar mod dwar jekk fuq bażi ta' mertu r-riżultat maħruġ mill-Bord tal-Għażla kienx wieħed ġust jew le. Il-Qorti hawnhekk bl-ebda mod ma trid tiftiehem li qiegħda tgħaddi xi tip ta' ġudizzju dwar id-deċiżjoni tal-Bord tal-Għażla, imma l-petizzjonant biex jagħmel ir-rappreżentazzjonijiet tiegħu in sostenn tal- petizzjoni tiegħu għandu jingħata aċċess għall-informazzjoni kollha rilevanti u pertinenti għall-każ tiegħu. Hekk stabbilit li r-rikorrent għandu mad-daqqa t'għajn jedd x'jikkawtela permezz tal-Mandat, fis-sens li l-proċeduri tal-petizzjoni li qegħdin isiru quddiem il-Kummissjoni għas-Servizz Pubbliku jkunu jirrispettaw il-prinċipji tal-ġustizzja naturali, u li sabiex dan ikun jista' jseħħ ir-rikorrent għandu jingħata aċċess għall-informazzjoni kollha rilevanti sabiex huwa jkun jista' jagħmel is-sottomissjonijiet tiegħu quddiem il-Kummissjoni bl-aħjar mod, il- Qorti trid fl-aħħar nett tistħarreġ dwar l-element tal-irrimedjabbilità u tal- proporzjon tal-preġudizzju. Paġna 34 minn 37 Qrati tal-Ġustizzja Mandat ta' Inibizzjoni Numru 1884/2018/1 LM Il-Qorti diġà qieset illi fl-eventwalità li dan il-Mandat ma jintlaqax, huwa ċar li l-Kummissjoni ser tkompli għaddejja bis-smigħ tal-petizzjoni tar-rikorrent petizzjonant, f'ċirkostanzi fejn ir-rikorrent hu żvantaġġat inkwantu huwa priv mill-informazzjoni meħtieġa sabiex huwa jkun jista' jagħmel il-każ tiegħu bl- aħjar mod. Tqis ukoll li fl-eventwalità li l-petizzjoni tinstema' mingħajr eżitu favorevoli għar-rikorrent, u għalhekk il-proċess tal-ħatra tal-persuna kklassifikat fl-ewwel post tal-gradwatorja jiġi formalizzat, ir-rimedju li jkollu r- rikorrent ikun wieħed ta' kawża quddiem il-Qorti, liema proċeduri jieħdu l-ħin tagħhom biex jiġu kkonklużi, u li ser ifissru aktar spejjeż u telf ta' ħin għar- Tqis li r-rikorrent irid jindirizza sitwazzjoni inġusta li hu jħoss li nħolqot fil-konfront tiegħu minħabba fil-mod kif il-Kummissjoni tagħżel li tikkonduċi l-proċeduri tagħha, u li kien għalhekk li hu qiegħed jitlob proprju li l-proċeduri tas-smigħ u d-determinazzjoni tal-petizzjoni tiegħu jieqfu sakemm hu jingħata aċċess għall-informazzjoni kollha biex ikun jista' jagħmel il-każ tiegħu quddiem il-Kummissjoni. Għal din is-sitwazzjoni ta' nuqqas ta' parità u nuqqas ta' osservanza tal-prinċipji tal-ġustizzja naturali fi proċeduri li jistgħu jitqiesu li huma aġġudikatorji, ma hemm l-ebda rimedju effettiv għar- rikorrent, għajr għal proċeduri ta' stħarriġ ġudizzjarju ta' għemil amministrattiv, proċeduri li għandhom il-limitazzjonijiet tagħhom fir-rigward tar-rimedju li jistgħu joffru lir-rikorrent. Il-Qorti kkonsidrat is-sottomissjonijiet sostnew inter alia li r-rikorrent m'għandu l-ebda jedd li jingħata l-promozzjoni li jixtieq. Tqis però li l-lanjanza ewlenija fir-rikors promotur għal ħruġ tal- Mandat mhijiex dwar il-pretensjoni tar-rikorrent li l-ħatra inkwistjoni tingħata Paġna 35 minn 37 Qrati tal-Ġustizzja Mandat ta' Inibizzjoni Numru 1884/2018/1 LM lilu, jew dwar ir-riżultat tal-Bord tal-Għażla, iżda li bil-ħruġ tal-Mandat għandhom l-proċeduri tas-smigħ tal-petizzjoni quddiem il- Kummissjoni sakemm tingħata deċiżjoni finali fil-mertu dwar jekk ir-rikorrent għandux jingħata aċċess għall-informazzjoni li qiegħed jippretendi li għandu jingħata. Il-Kummissjoni intimata ssottomettiet ukoll li r-rikorrent m'għandu l- ebda jedd prima facie li jingħata aċċess għall-inkartament kollu tal-file inkwistjoni, inklużi l-marki ta' terzi. Iżda f'dan ir-rigward il-Qorti terġa' ttenni li f'dan l-istadju tal-prima facie kulma qiegħda tistabbilixxi huwa li r-rikorrent għandu l-jedd li jingħata smigħ xieraq mill-Kummissjoni, xi ħaġa li tista' ssir biss jekk hu jkollu f'idejh l-informazzjoni kollha meħtieġa biex ikun jista' jagħmel il-każ tiegħu bl-aħjar mod. Il-Kummissjoni intimata eċċepiet ukoll jisfa ppreġudikat doppjament jekk dan il-mandat jintlaqa' partikolarment minħabba li mhux ser ikun jista' jilħaq il-miri tiegħu għal dak li huwa tindif pubbliku ġewwa Għawdex. Mhuwiex ikkontestat li r-rikorrent ilu de facto jagħmel ix-xogħol ta' Assistent Direttur (Public Cleansing) mis-sena 2006, u għalhekk ċertament li mhu ser jinħoloq l-ebda preġudizzju lill-amministrazzjoni pubblika f'każ li jinżamm l-istatus quo għal ftit taż-żmien ieħor sakemm il-proċeduri tal- petizzjoni quddiem il-Kummissjoni għas-Servizz Pubbliku jiġu fi tmiemhom b'mod li jkun jirrispetta l-prinċipji tal-ġustizzja naturali. Fid-dawl ta' dawn il-konsiderazzjonijiet, il-Qorti hija tal-fehma li dan il- Mandat għandu jintlaqa', u l-proċess tas-smigħ tal-petizzjoni tar-rikorrent għandu jieqaf, u dan sakemm ikun hemm deċiżjoni finali dwar il-mertu, u Paġna 36 minn 37 Qrati tal-Ġustizzja Mandat ta' Inibizzjoni Numru 1884/2018/1 LM dan sabiex tiġi evitata sitwazzjoni fejn ir-rikorrent jista' jsofri preġudizzju li għalih ma jkunx hemm rimedju. Illi għar-raġunijiet hawn fuq mogħtija, il-Qorti tilqa' b'mod definittiv it-talba tar-rikorrent għall-ħruġ ta' mandat ta' inibizzjoni. L-ispejjeż ta' din il-proċedura għandhom jitħallsu mill-intimati. Mogħti kameralment fil-5 ta' Diċembru, 2018. Paġna 37 minn 37 Qrati tal-Ġustizzja